Държавен вестник, бр. 98, 2020 г., стр. 23

БРОЙ  98	
Д Ъ Р Ж А В Е Н  В Е С Т Н И К 	
СТР.  23  
Чл. 83. (1) За създаване на социални услуги 
съгласно Националната карта на социалните 
услуги кметът на общината внася в общинския 
съвет проект на решение, към което прилага 
предварителното одобрение от Агенцията за 
социално подпомагане по чл. 81.
(2) За създаване на социална услуга на 
областно ниво за удовлетворяване на по-
требностите на населението от цялата област 
или на лица от цялата страна към проекта 
на решение се прилага и споразумението по 
чл. 33, ал. 3 или ал. 4 от Закона за социал-
ните услуги.
Чл. 84. (1) Решението за създаване на соци-
ална услуга съгласно Националната карта на 
социалните услуги се приема от общинския 
съвет в съответствие с предварителното одо-
брение от Агенцията за социално подпомагане, 
като в него задължително се посочват:
1. видът на социалната услуга съгласно 
чл. 15 от Закона за социалните услуги и 
профилирането є в зависимост от потреби-
телите, на които ще се предоставя, и/или в 
зависимост от други признаци;
2. броят на потребителите на социалната 
услуга, за които се осигурява финансиране 
от държавния бюджет;
3. начинът на организация и управление 
на социалната услуга;
4. мястото, на което ще се предоставя со-
циалната услуга, и основанието за ползване 
на съответните материална база, обзавеждане 
и оборудване, когато се изискват за предос-
тавяне на услугата;
5. броят и длъжностите на служителите, 
които ще извършват дейността по предоста-
вяне на социалната услуга;
6. датата, от която започва предоставянето 
на социалната услуга;
7. размерът на финансирането от общината 
(в случай на смесено финансиране по чл. 49 
от Закона за социалните услуги).
(2) В случай че социалната услуга, която 
се създава, е услуга на областно ниво за 
удовлетворяване на потребностите на населе-
нието от цялата област, в решението по ал. 1 
задължително се посочва потребителите от 
кои общини ще ползват услугата.
(3) В срок до 7 работни дни от датата 
на влизането в сила на решението по ал. 1 
кметът на общината е длъжен да го изпрати 
на Агенцията за социално подпомагане и на 
Агенцията за качеството на социалните услуги.
Чл. 85. (1) За предварително одобрение на 
промяна на броя на потребителите на соци-
ална услуга съгласно Националната карта на 
социалните услуги кметът на общината, която 
отговаря за управлението и предоставянето 
на услугата, подава до изпълнителния дирек-
тор на Агенцията за социално подпомагане 
заявление по утвърден от него образец, към 
което прилага обосновка на необходимостта 
от промяната.
(2) Предварителното одобрение се дава в 
14-дневен срок от постъпване на заявлението по 
ал. 1 със заповед на изпълнителния директор 
на Агенцията за социално подпомагане, ако:
1. заявеният нов брой на потребителите на 
социалната услуга не надвишава максималния 
брой, определен в Националната карта на со-
циалните услуги, и съответства на годишното 
планиране на социалните услуги по чл. 39 от 
Закона за социалните услуги за съответната 
община или област и закона за държавния 
бюджет за съответната година;
2. необходимите средства за финансиране на 
заявения нов брой потребители на социалната 
услуга от държавния бюджет са осигурени 
съгласно закона за държавния бюджет за 
съответната година.
(3) Заповедта за даване на предварително 
одобрение се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
(4) Изпълнителният директор на Агенцията 
за социално подпомагане със заповед отказва 
даването на предварително одобрение, когато 
не са налице условията по ал. 2, като заповедта 
за отказ се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
Чл. 86. (1) За предварително одобрение на 
промяна на мястото на предоставяне на соци-
ална услуга съгласно Националната карта на 
социалните услуги кметът на общината, която 
отговаря за управлението и предоставянето 
на услугата, подава до изпълнителния дирек-
тор на Агенцията за социално подпомагане 
заявление по утвърден от него образец.
(2) Към заявлението по ал. 1 се прилага 
обосновка на необходимостта от промяната и 
информация относно мястото, на което ще се 
предоставя социалната услуга, и основанието 
за ползване на съответните материална база, 
обзавеждане и оборудване, когато се изискват 
за предоставяне на услугата (прилагат се до-
кументи, които го доказват).
(3) В срок до три работни дни от постъп-
ване на заявлението по ал. 1 Агенцията за 
социално подпомагане изисква от Агенцията 
за качеството на социалните услуги становище 
за съответствието на заявеното ново място 
за предоставяне на социалната услуга със 
стандартите за качество, определени в На-
редбата за качеството на социалните услуги, 
което тя предоставя в срок до 7 работни дни 
от поискването.
(4) Срокът за предоставяне на станови-
ще по ал. 3 е 14 дни, когато Агенцията за 
качеството на социалните услуги извършва 
проверка на място.